
    ประกาศองค์การบริหารส่วนตำบลป่าพะยอม

เรื่อง    สอบราคาจ้างบุกเบิกถนนสายทุ่งม่วง-คลองห้วยกรวด
 หมู่ที่ ๗  ตำบลป่าพะยอม  อำเภอป่าพะยอม จังหวัดพัทลุง

------------------------------------------
                ด้วยองค์การบริหารส่วนตำบลป่าพะยอม  มีความประสงค์ดำเนินการสอบราคาจ้างบุกเบิกถนน               สายทุ่งม่วง-คลองห้วยกรวด หมู่ที่ ๗ ตำบลป่าพะยอม โดยใช้เครื่องจักรกลถางป่าปรับพื้นที่เปิดผิวจราจร                  กว้าง ๕.๐๐ เมตร ระยะทาง ๑๐๐.๐๐ เมตร ใช้หินผุถมผิวจราจรชั้นล่าง ปริมาตรไม่น้อยกว่า ๓๐๐ ลูกบาศก์เมตร และใช้หินคลุกถมผิวจราจรชั้นบน ปริมาตรไม่น้อยกว่า ๗๕ ลูกบาศก์เมตร บดอัดเรียบตลอดสาย พร้อมฝังท่อระบายน้ำ คสล. จำนวน ๒ จุด จุดที่ ๑ ขนาด Ø ๑.๐๐x๑.๐๐ เมตร จำนวน ๘ ท่อน, จุดที่ ๒ ท่อระบายน้ำเดิม ขนาด Ø ๐.๖๐x๑.๐๐ เมตรจำนวน ๖ ท่อน รายละเอียดตามแบบแปลนขององค์การบริหารส่วนตำบลป่าพะยอม พร้อมป้ายประชาสัมพันธ์โครงการ จำนวน ๑ ป้าย  งบประมาณ ๑๗๗,๐๐๐.-บาท (-หนึ่งแสนเจ็ดหมื่นเจ็ดพันบาทถ้วน-)           ราคากลางเป็นเงิน ๑๗๙,๐๐๐.-บาท (-หนึ่งแสนเจ็ดหมื่นเก้าพันบาทถ้วน-) 

     ผู้มีสิทธิ์เสนอราคาจะต้องมีคุณสมบัติดังนี้

๑.   เป็นบุคคลธรรมดาหรือนิติบุคคล  ผู้ที่มีอาชีพรับจ้างสอบราคาดังกล่าว


๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว


๓.  มีผลงานก่อสร้างในประเภทเดียวกันกับงานที่ประกาศสอบราคาจ้างไม่น้อยกว่า   ๘๘,๕๐๐.-บาท (-แปดหมื่นแปดพันห้าร้อยบาทถ้วน-) และเป็นสัญญาโดยตรงกับส่วนราชการหน่วยงานตามกฎหมาย  ว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่ผู้ว่าจ้างเชื่อถือ ในสัญญาเดียวกัน



๔.  ไม่เป็นผู้ได้รับเอกสารสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา  ได้มีคำสั่งให้สละสิทธิ์ความคุ้มกันเช่นว่านั้น


๕.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลป่าพะยอม ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
     กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม  ในวันที่ ๒๖ เมษายน ๒๕๕๕         เวลา ๑๐.๐๐ – ๑๑.๐๐ น. ณ สำนักงานองค์การบริหารส่วนตำบลป่าพะยอม ผู้ใดไม่มารับฟังคำชี้แจงรายละเอียดและลงลายมือชื่อไว้เป็นหลักฐาน ไม่มีสิทธิ์โต้แย้งรายละเอียดใด ๆ ทุกกรณี
กำหนดยื่นซอง...
- ๒ -


       กำหนดยื่นซองสอบราคา ระหว่างวันที่  ๑๙ เมษายน ๒๕๕๕ –  ๒ พฤษภาคม ๒๕๕๕   ในวันและเวลาราชการ               ณ สำนักงานองค์การบริหารส่วนตำบลป่าพะยอม  และในวันที่ ๓ พฤษภาคม ๒๕๕๕ ระหว่างเวลา ๐๙.๐๐–๑๐.๐๐ น.                   ณ ศูนย์รวมข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม                  จังหวัดพัทลุง) และกำหนดเปิดซองสอบราคา ในวันที่ ๔ พฤษภาคม ๒๕๕๕ ตั้งแต่เวลา ๑๐.๐๐ น. เป็นต้นไป                             ณ  ศูนย์ข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม) จังหวัดพัทลุง. 

      ผู้สนใจติดต่อขอซื้อเอกสารสอบราคาชุดละ ๕๐๐.- บาท (-ห้าร้อยบาทถ้วน-) ได้ที่ ส่วนการคลัง สำนักงานองค์การบริหารส่วนตำบลป่าพะยอม อำเภอป่าพะยอม จังหวัดพัทลุง ระหว่างวันที่ ๑๙ เมษายน- ๒ พฤษภาคม  ๒๕๕๕ หรือสอบถามทางโทรศัพท์หมายเลข ๐–๗๔๖๒– ๔๔๔๔ ต่อ ๑๖  ในวันและเวลาราชการ  หรือ  www.paphayom.go.th  



ประกาศ  ณ  วันที่  ๑๙  เดือนเมษายน  พ.ศ.๒๕๕๕       





             (ลงชื่อ)         





                          
       (นายสนิท  คงแก้ว)

                         ปลัดองค์การบริหารส่วนตำบล ปฏิบัติหน้าที่
    นายกองค์การบริหารส่วนตำบลป่าพะยอม
